**Заманауи әлемде Исаны табу**

**екіншісі**

***«Ал періште оларға тіл қатып: «Қорықпаңдар! Мен сендерге үлкен қуаныш жариялаймын, ол қуаныш барлық халыққа да ортақ: 11бүгін Дәуіттің қаласында сендердің Құтқарушыларың дүниеге келді, Ол — Иеміз Мәсіх! 12Мұның сендер үшін белгісі мынау: сендер ақырда құндақтаулы жатқан Нәрестені көресіңдер», — деді.»***

***(Лұқа 2:10-12)***

Дәрігерлер де бұл оқиғаға қосылатын еді. Қандай да бір әйгілі гинеколог, бұл баланың пәк қыз арқылы туылуы ерекше болғанымен, табиғатта мүмкін болатыны туралы мәлімдеме жасайтын еді. Иә, сөзсіз, бұл жағдай дәрігерлердің өзара бұны мұқият зерттеп, толығырақ талқылауға итермелейтін еді.

Оқиғаға тағы бір топ қызығушылық танытатын еді – мәсіхшілер тобы – олардың ойынша бұл жоғарыда аталған топтар емес, шын мәнінде олардың ісі (мәселесі) деп айтатын еді. Басқа бір мәсіхшілер тобы, бұл жағдайды қаражат жинау үшін қолданатын еді. Иса туылып жатқан жерде, $100 тұратын «Бетлехем» деген жазуы бар футболкадан, немесе 200 долларға зәйтүн ағашынан жасалған Киелі кітаптан гөрі не нәрсе жақсырақ болуы мүмкін? Теологиялық көзқарастарды көбірек ұстанатындар нақты мәліметтерді жазып, сақтап қалу керек деп, бар күшін соған салатын еді. Иродтың еркек ұрпақты өлтіруді жоспарлап жатқанын естіген басқа бір мәсіхшілік активисттер тобы БҰҰ-ға хабарласып, сарайдың айналасында наразылық білдіріп жататын еді. Осы іс әрекеттердің арасында кенеттен, кейбіреулері әлгі туылып жатқан сәбиді, оның анасын, іздей бастайтын еді.

Бірақ, оларды таба алмайды. Олар сол жерде жоқ. Олар кетіп қалды. Қонақ үй иесі Жүсіп пен оның отбасы Мысырға ешкімге айтпай кетіп қалғанын айтатын еді. Иә, досым, жоғарыда айтқан сарказм мен сатира бұл оқиғаның бытшытын шығарып тастаған сияқты, бірақ біздің бұл керемет оқиғаны тойлауымыз да солай болып көрінуі мүмкін. Бүгінгі Иса туылған күнін тойлайтын мерекелердің көпшілігінің қасіреті мынада: адамдар бұл күнді Иса Мәсіхсіз тойлай береді. Дүкендердегі жағдайға қараңызшы, Исаның туылған күніне орай жасалған ашықхаттарда, кішігірім сыйлықтарда, шынымен Иса Мәсіхтің туылуын еске түсіретін ешнәрсе жоқ. Мәсіхші емес адамдарды ренжітіп алмау үшін, адамдардың назарын көбірек Аяз атаға аудартады. Осының ортасында Иса Мәсіх жоқ, бірақ адамдар бәрібір тойлай береді. Абайлаңыз, досым, бұл жағдай сізбен де болуы мүмкін. Оның туған күнін тойлаған кезде, Оны да үйіңізге шақыруды ұмытып кетпеңіз.